**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Obiectivul tematic 08 – promovarea unei ocupări sustenabile și de calitate a forței de muncă și sprijinirea mobilității forței de muncă**

**Prioritatea de investiții 8.i - Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă**

**Axa Prioritară 3 – Locuri de muncă pentru toți**

**Obiectivul Specific 3.1 - Creșterea ocupării șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație**

**Obiectivul specific 3.2 - Creșterea ocupării cetățenilor români aparținând minorităţii roma**

**Obiectivul specific 3.3 - Creșterea ocupării persoanelor din mediul rural, în special cele din agricultura de subzistență și semi-subzistență**

**GHIDUL SOLICITANTULUI - CONDIȚII SPECIFICE**

**Facilitarea ocupării șomerilor pe piața muncii prin stimularea mobilității și subvenționarea locurilor de muncă**

**Septembrie 2020**

**CUPRINS**

[**CAPITOLUL 1. Informații despre apelul de proiecte** 3](#_Toc37417251)

[1.1 Obiectivul tematic, rezultate așteptate 4](#_Toc37417252)

[1.2 Tipul apelului de proiecte și perioada de depunere proiectelor 5](#_Toc37417253)

[1.3. Acțiunile sprijinite în cadrul apelului 5](#_Toc37417254)

[1.4. Teme secundare FSE 7](#_Toc37417255)

[1.5 Teme orizontale 8](#_Toc37417256)

[1.6 Tipuri de solicitanți eligibili 8](#_Toc37417257)

[1.7 Durata proiectului 9](#_Toc37417258)

[1.8 Grup țintă 9](#_Toc37417259)

[1.9. Indicatori specifici de program 9](#_Toc37417260)

[1.10. Alocarea financiară stabilită 11](#_Toc37417261)

[1.11 Valoarea maximă a proiectului, rata de cofinanțare 11](#_Toc37417262)

[**1.11.1 Valoarea maximă a proiectului** 11](#_Toc37417263)

[**1.11.2 Contributia proprie minima a solicitantului** 12](#_Toc37417264)

[**CAPITOLUL 2. Reguli pentru acordarea finanțării** 12](#_Toc37417265)

[2.1 Eligibilitatea solicitantului/ partenerilor 12](#_Toc37417266)

[2.2. Eligibilitatea proiectului 12](#_Toc37417267)

[2.3. Încadrarea cheltuielilor 12](#_Toc37417268)

[**CAPITOLUL 3. Completarea cererii de finanțare** 16](#_Toc37417269)

[**CAPITOLUL 4. Procesul de evaluare și selecție a proiectelor** 16](#_Toc37417270)

[**CAPITOLUL 5. Depunerea și soluționarea contestațiilor** 16](#_Toc37417271)

[**CAPITOLUL 6. Contractarea proiectelor – descrierea procesului** 16](#_Toc37417272)

[**Anexe** 17](#_Toc37417273)

# **CAPITOLUL 1. Informații despre apelul de proiecte**

**Context**

Boala numita COVID-19, asociata virusului SARS- CoV-2, cunoscut în mod obișnuit sub numele de Coronavirus, este o urgență severă de sănătate publică pentru cetățeni, societăți și economii[[1]](#footnote-1). Pandemia provocata de acest virus impune o povară grea pentru indivizi și societăți și pune sub o tensiune severă toate sistemele de îngrijire a sănătății oamenilor.

Pe lângă impactul social și uman semnificativ, pandemia/ epidemia de Coronavirus prezintă consecințe economice majore, răspândirea virusului determinând perturbarea lanțurilor de aprovizionare globale, volatilitatea în piețele financiare, șocurile cererii consumatorilor și impactul negativ în sectoarele cheie precum călătoriile și turism. Piețele bursiere europene au scăzut cu aproximativ 30% față de mijlocul lunii februarie, cea mai puternică scădere lunară de la începutul crizei financiare din 2008.

In acest context, Comisia Europeana susține utilizarea tuturor instrumentelor de care dispune pentru a atenua consecințele pandemiei, în special:

* Asigurarea aprovizionării sistemelor de sănătate, prin menținerea integrității pieței unice, a producției și distribuției de lanțuri valorice;
* Sprijinirea oamenilor astfel încât veniturile și locurile de muncă să nu fie afectate în mod disproporționat și să evite efectele permanente ale acestei crize;
* Sprijinirea întreprinderilor și asigurarea faptului că lichiditățile sectorului financiar pot continua să ajute economia;
* *P*ermiterea de acțiuni decisive și coordonate la nivelul statelor membre, prin utilizarea flexibilității depline a schemelor privind ajutorul de stat și Pactului de stabilitate și de creștere.

In ceea ce privește atenuarea impactului pandemiei asupra ocupării forței de muncă, Comisia Europeana precizează ca toți cetățenii trebuie să fie protejați împotriva șomajului și a pierderilor de venituri, pentru a evita un efect ulterior permanent. Comisia este pregătită să sprijine statele membre în acest sens, promovând, în special, programele de lucru pe termen scurt, respectiv programele de perfecționare și recalificare profesională care și-au dovedit eficacitatea în trecut.

De asemenea, Comisia va accelera pregătirea propunerii legislative privind un „Un sistem european de reasigurare de șomaj” cu scopul de a sprijini politicile statelor membre de păstrare a locurilor de muncă și a competențelor. În plus, inițiativa de investiții privind răspunsul împotriva virusului (Corona Response Investment Initiative) va facilita mobilizarea Fondului social european, un fond destinat sprijinirii angajaților și asistenței medicale.

Sunt necesare măsuri specifice pentru a atenua impactul asupra ocupării forței de muncă pentru angajații din sectoarele economice cel mai puternic afectate, îndeosebi atunci când producția /desfacerea este întreruptă. UE este pregătită să sprijine statele membre în atenuarea impactului crizei sanitare asupra muncitorilor, prin intermediul fondurilor structurale ale UE, inclusiv prin Fondul social european. În plus, Comisia va accelera pregătirea propunerii legislative pentru un sistem european de reasigurare a șomajului. Această inițiativă își propune să îi sprijine și să-i protejeze pe cei care și-au pierdut locul de muncă în caz de șocuri mari, precum și pentru a reduce presiunea asupra finanțelor publice naționale, consolidând astfel dimensiunea socială a Europei și sporindu-i coeziunea.

Având în vedere evoluția situației epidemiologice internaționale determinată de răspândirea coronavirusului SARS-CoV-2 și declarării „Pandemiei” de către Organizația Mondială a Sănătății, la data de 11.03.2020, prin Decretului Președintelui României nr. 195 din 16 martie 2020 a fost instituita starea de urgență pe teritoriul României, fiind prelungita, prin Decretul Președintelui României nr. 240/14.04. 2020 pana la 14 mai inclusiv. Totodată, după data de 14 mai 2020, în vederea atenuării efectelor generate de riscul de infectare cu virusul SARS-Cov-2, pe întreg teritoriul României a fost instituită starea de alertă. Instituirea stării de alertă și măsurile luate în vederea prevenirii riscului de infecție au generat, o serie de dezechilibre economice cu efecte directe asupra pieței muncii.

În contextul infectării cu coronavirusului SARS- CoV-2 la nivel european și global, România este unul din Statele Membre direct afectate de această pandemie. Astfel, la data de 16 septembrie 2020, pe teritoriul României, au fost confirmate 107.001 de cazuri de persoane infectate cu virusul COVID – 19 și autoritățile de resort se așteaptă la creșterea progresivă a numărului persoanelor afectate.

În acest context, Romania consideră necesar si oportun ca FSE să sprijine persoanele cele mai afectate de efectele economice generate pandemia de COVID-19 șomerii și persoanele care au pierdut un loc de muncă ca urmare a efectelor generate în economie de riscul infecției cu virusul SARS-Cov-2 și ca urmare a efectelor luate de către autorități pentru limitarea riscului de infecție în perioada stării de urgență și a stării de alertă.

Agenţia Naţională pentru Ocuparea Forţei de Muncă este unic prestator al tipurilor de servicii pentru care se lansează cererea de propuneri de proiecte.

ANOFM potrivit documentelor legale și strategice în domeniul este singura entitate care acordă facilităţi angajatorilor care încadrează în muncă, pe durată nedeterminată, şomeri înregistraţi în evidenţele SPO.

Obiectivele şi activităţile proiectului pot fi îndeplinite și subsumate funcției specifice activității derulate de ANOFM pliate prin aplicarea măsurilor prevăzute în Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările si completările ulterioare, și în OUG nr.92/2020 pentru instituirea unor măsuri active de sprijin destinate angajaților și angajatorilor în contextul situației epidemiologice determinate de răspândirea coronavirusului SARS-CoV-2, legislație aplicată exclusiv de către Agenţia Naţionala pentru Ocuparea Forţei de Muncă.

În cadrul prezentului apel de proiecte sunt eligibile toate regiunile României, atât cele mai puțin dezvoltate cât și regiunea mai dezvoltată București-Ilfov, iar actiunile vor viza măsuri de ocupare, stimularea angajatorilor prin acordarea de stimulente financiare (subventii) pentru a crea noi locuri de muncă sau a le ocupa pe cele existente cu persoane din grupurile defavorizate mentionate mai sus, sprijinirea persoanelor care găsesc un loc de muncă într-o altă zonă/regiune să se adapteze la noul lor mediu, prin acordarea de prime de mobilitate (de instalare și încadrare) si/sau de activare.

**1.1 Obiectivul tematic, rezultate așteptate**

* Obiectivul tematic 08 – promovarea unei ocupări sustenabile și de calitate a forței de muncă și sprijinirea mobilității forței de muncă
* Prioritatea de investiții 8.i - Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă
* Axa Prioritară 3 – Locuri de muncă pentru toți
* Obiectivul Specific 3.1 - Creșterea ocupării șomerilor și a persoanelor inactive, cu accent pe șomerii de lungă durată, lucrătorii vârstnici (55-64 ani), persoanelor cu dizabilități, persoanelor cu nivel redus de educație
* Obiectivul specific 3.2 - Creșterea ocupării cetățenilor români aparținând minorității roma
* Obiectivul specific 3.3 - Creșterea ocupării persoanelor din mediul rural, în special cele din agricultura de subzistență și semi-subzistență

**Rezultate așteptate:**

* Ocupare crescută a șomerilor și a persoanelor inactive, cu accent pe șomerii de lungă durată, lucrătorii vârstnici (55-64 ani), persoanelor cu dizabilități, persoanelor cu nivel redus de educație
* Ocupare crescută a cetățenilor români aparținând minorității roma
* Ocupare crescută a persoanelor din mediul rural, în special cele din agricultura de subzistență și semi-subzistență

## **1.2 Tipul apelului de proiecte și perioada de depunere proiectelor**

Prezentul apel de proiecte este un apel de tip non-competitiv, cu termen limita de depunere.

**SISTEMUL INFORMATIC MySMIS 2014 VA FI DESCHIS ÎN DATA DE \_\_\_\_\_\_\_\_\_\_\_\_ ORA 10.00 SI SE VA ÎNCHIDE IN DATA DE \_\_\_\_\_\_\_\_\_\_\_\_\_, ORA 16.00.**

Elaborarea propunerii de proiect va urma fazele mecanismului non-competitiv menționate la secțiunea II. Mecanismul non-competitiv, din *Metodologia de verificare, evaluare și selecție a proiectelor în cadrul Programului Operațional Capital Uman 2014-2020.*

## **1.3. Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile in cadrul prezentului apel de proiecte sunt cele care urmăresc atingerea Obiectivului Tematic 8.

Prezentul apel de proiecte **finanțează următoarele tipuri de acțiuni** care se adresează grupului țintă prevăzut în prezentul Ghid:

**Activitatea 1 Subvenționarea locurilor de muncă (acordarea subvențiilor angajatorilor care angajează persoane din grupul țintă) -** activitate obligatorie si relevanta

1. *Subvenționarea locurilor de muncă pentru stimularea ocupării șomerilor în vârstă de peste 45 de ani, șomerilor care sunt părinți unici susținători ai familiilor monoparentale, șomerilor de lungă durată, persoanelor cu handicap în conformitate cu prevederile art. 85 din Legea 76/2020 privind sistemul asigurărilor pentru șomaj și stimularea ocupării forței de muncă.*

Conform prevederilor alin. (1) art. 85 din Legea nr. 76/2002 privind sistemul asigurărilor pentru șomaj și stimularea ocupării forței de muncă, cu modificările si completările ulterioare, angajatorii care încadrează în muncă, pe durată nedeterminată, șomerii în vârstă de peste 45 de ani, șomerii care sunt părinți unici susținători ai familiilor monoparentale, șomerii de lungă durată primesc lunar, pe o perioadă de 18 luni, pentru fiecare persoană angajată din aceste categorii, o sumă în cuantumul si condițiile precizate de Legea nr.76/2002 cu modificările și completările ulterioare, proporțional cu timpul efectiv lucrat, cu obligația menținerii raporturilor de muncă sau de serviciu cel puțin 18 luni, din bugetul asigurărilor pentru șomaj si fonduri europene structurale si de investiții.

De facilitățile prevăzute mai sus beneficiază și angajatorii care, în raport cu numărul de angajați, și-au îndeplinit obligația, potrivit legii, de a încadra în muncă persoane cu handicap, precum și angajatorii care nu au această obligație legală, dacă încadrează în muncă pe durată nedeterminată persoane cu handicap și le mențin raporturile de muncă sau de serviciu cel puțin 18 luni.

Aceste facilități se acordă angajatorilor și în situația în care, în perioada acordării acestora sau în cea în care există obligația legală de menținere a raporturilor de muncă, persoanele beneficiare nu mai au statut de părinte unic susținător al familiei monoparentale sau statut de persoană cu handicap, după caz (art. 85 alin. (3)).

Angajatorii care încetează raporturile de muncă sau de serviciu ale persoanelor prevăzute sus menționate anterior termenului de 18 luni sunt obligați să restituie, în totalitate, agențiilor pentru ocuparea forței de muncă sumele încasate pentru fiecare persoană pentru care a încetat raportul de muncă sau de serviciu anterior termenului menționat, plus dobânda de referință a Băncii Naționale a României în vigoare la data încetării raporturilor de muncă sau de serviciu, dacă încetarea acestora a avut loc din motivele prevăzute la art. 83 alin. (2) din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările si completările ulterioare.

Facilitățile prevăzute anterior se acordă proporțional cu timpul efectiv lucrat de persoanele angajate din categoriile prevăzute la aceste alineate, precum și pentru perioadele în care persoana se află în concediu de odihnă (art. 85 alin. (7). Acestea se acordă angajatorilor în situația în care persoanele din categoriile menționate sunt înregistrați ca șomerii în evidenta agențiilor pentru ocuparea forței de muncă județene, respectiv a municipiului Bucuresti. Pentru acordarea drepturilor menționate mai sus, angajatorii vor încheia cu agenție pentru ocuparea forței de muncă județeană, respectiv a municipiului București, în termen de 12 luni de la data angajării persoanelor, o convenție.

Nu beneficiază de facilitățile prevăzute mai sus, angajatorii:

a) care în ultimii 2 ani au fost în raporturi de muncă sau de serviciu cu persoanele angajate din

categoriile prevăzute mai sus;

b) angajatorii la care calitatea de administrator/asociat este deținută de una sau mai multe persoane fizice sau juridice care au calitatea de administrator/asociat la alți angajatori care au beneficiat de cel puțin una dintre facilitățile prevăzute la art. 80 și la alin. (1), (2) și (5) din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările si completările ulterioare pentru persoanele în situația cărora raporturile de muncă cu angajatorul care a beneficiat de facilități au încetat prin demisie sau ca urmare a acordului părților, conform prevederilor legale, în ultimii 2 ani ( art. 85 alin. (6) lit. b));

c) angajatorii care la data solicitării acordării facilitații se află în situația de insolvență, în procedură de executare silită, reorganizare judiciară, faliment, dizolvare, lichidare ori administrare specială, care au activitățile suspendate sau restricții asupra acestora ( art. 85 alin.

(6) lit. c).).

1. *Subvenționarea locurilor de muncă pentru încadrarea șomerilor cu vârsta peste 50 de ani în conformitate cu prevederile art. III aliniatul (1) din Ordonanța de Urgență a Guvernului nr. 92 din 28 mai 2020 pentru instituirea unor măsuri active de sprijin destinate angajaților și angajatorilor în contextul situației epidemiologice determinate de răspândirea coronavirusului SARS –Cov-2, precum și modificarea unor acte normative.*

În conformitate cu prevederile OUG92/2020 articolul III aliniatul (1), angajatorii care în perioada 1 iunie 2020-31 decembrie 2020 încadrează în muncă, pe perioadă nedeterminată, cu normă întreagă, persoane în vârstă de peste 50 de ani ale căror raporturi de muncă au încetat din motive neimputabile lor, în perioada stării de urgență decretate prin Decretul nr. 195/2020 privind instituirea stării de urgență pe teritoriul României, prelungită prin Decretul nr. 240/2020, sau a stării de alertă instituite prin Hotărârea Guvernului nr. 394/2020 privind declararea stării de alertă și măsurile care se aplică pe durata acesteia pentru prevenirea și combaterea efectelor pandemiei de COVID-19, înregistrați ca șomerii în evidența agențiilor pentru ocuparea forței de muncă județene, respectiv a municipiului București, primesc lunar, pe o perioadă de 12 luni, pentru fiecare persoană angajată din această categorie, 50% din salariul angajatului, dar nu mai mult de 2.500 lei.

Angajatorii prevăzuți mai sus au obligația menținerii raporturilor de muncă pentru o perioadă de minimum 12 luni de la împlinirea termenului de 12 luni prevăzut mai sus. Sumele se acordă pentru plata salariului proporțional cu timpul efectiv lucrat de salariat și nu se cumulează, pentru același angajat, cu subvențiile care se acordă angajatorilor care au încheiat cu agențiile județene pentru ocuparea forței de muncă, respectiv a municipiului București contracte sau convenții în temeiul art. 80,85 și 93^4 din Legea nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.

Prevederile mai sus menționate se aplică și în cazul încadrării în muncă a cetățenilor români cărora le-au încetat raporturile de muncă cu angajatorii străini aflate în derulare pe teritoriul altor state, din motive neimputabile lor, prin concediere.

Angajatorii care încetează contractele individuale de muncă ale salariaților anterior termenelor prevăzute la art. I alin. (2) și art. III alin. (3) sunt obligați să restituie, în totalitate, agențiilor pentru ocuparea forței de muncă sumele încasate pentru fiecare persoană pentru care a încetat raportul de muncă anterior termenului menționat, plus dobânda de referință a Băncii Naționale a României în vigoare la data încetării contractelor individuale de muncă, dacă încetarea acestora a avut loc în temeiul art. 55 lit. b),art. 56 alin. (1) lit. d) și e) și art. 65 din Legea nr. 53/2003, republicată, cu modificările și completările ulterioare.

Nu beneficiază de sumele prevăzute la art. III alin. (1) următorii angajatori:

* a) instituții și autorități publice, astfel cum sunt acestea definite prin Legea nr. 500/2002 privind finanțele publice, cu modificările și completările ulterioare, precum și prin Legea nr. 273/2006 privind finanțele publice locale, cu modificările și completările ulterioare;
* b) angajatorii care la data solicitării acordării acestor sume se află în faliment, dizolvare, lichidare sau care au activitățile suspendate sau restricții asupra acestora din alte motive decât cele generate de răspândirea coronavirusului SARS-CoV-2.

Solicitantul are obligația de a asigura monitorizarea respectarii de către angajatori a obligațiilor legale ce decurg din condițiile de acordare a ajutorului financiar în vederea subvenționării locurilor de muncă.

Acordarea finanțării va fi condiționată de asumarea responsabilității pentru asigurarea sustenabilității după finalizarea sprijinului FSE.

## **1.4. Teme secundare FSE**

În cererea dumneavoastră de finanțare va trebui să evidențiați în secțiunea relevantă, tema/temele secundară/secundare vizată/vizate, descrierea modului in care proiectul dumneavoastră contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.

| **Tema secundară** | **Pondere minimă pe proiect** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | 2% |
| 02. Inovare socială | 1% |
| 05. Îmbunătățirea accesibilității, a utilizării și a calității tehnologiilor  informației și comunicațiilor | 1% |
| 06. Nediscriminare | 2% |

Procentele din tabelul de mai sus reprezintă ponderi din totalul alocărilor aferente temelor secundare la nivel AP 3.

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.

**Inovarea socială** devine tot mai importantă la nivel european, având în vedere rolul său de promovare a unor soluții și modalități noi, creative, de rezolvare a problemelor cu care se confruntă anumite comunități și societatea în ansamblul său. POCU va promova inovarea socială, în special cu scopul de a testa, eventual implementa la scară largă soluții inovatoare, inclusiv la nivel local sau regional, pentru a aborda provocările sociale, în parteneriat cu partenerii relevanți din sectorul privat, public și ONG, comunitate și sectorul de întreprinderi sociale.

În contextul obiectivelor specifice 3.1- 3.3, temele de inovare socială ar putea implica:

* dezvoltarea de parteneriate (ex. cu reprezentanți relevanți ai mediului de afaceri/ academic/ de formare etc.) pentru dezvoltarea de abordări inovative pentru integrarea pe piața forței de muncă a persoanelor din grupul țintă, persoane de etnie romă etc./ atragerea de investitori pentru valorificarea oportunităților create în contextul sprijinului disponibil pentru aceste persoane
* orientarea acțiunilor de formare/ consiliere și sprijinul pentru angajare către acele domenii relevante pentru asigurarea creșterii la nivel local și regional în funcție de potențialul identificat
* dezvoltarea de noi abordări pentru furnizarea de competențe de bază într-un mod care să răspundă nevoilor individuale și de afaceri
* activități și inițiative care vizează promovarea egalității de șanse/ dezvoltarea durabilă
* crearea de modele de afaceri pentru a spori participarea pe piața muncii etc.

Alte teme de inovare socială pot apărea în perioada de implementare a POCU (conform art. 9 alin 2 din Regulamentul (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului).

## **1.5 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** - în cadrul procesului de selecție pot fi acordate puncte suplimentare proiectelor care contribuie la tema orizontală – sprijinirea tranziției către o economie bazată pe emisii scăzute de carbon sau celor care propun în implementarea operațiunilor aspecte legate de locuri de muncă verzi,
* **Egalitatea de șanse, non-discriminarea etc,**
* **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanțate din FESI 2014-2020 disponibil la <http://www.fonduri-ue.ro/orientari-beneficiari>.

## **1.6 Tipuri de solicitanți / parteneri eligibili**

* *SPO, respectiv Agentia Nationala pentru Ocuparea Fortei de Munca (ANOFM)*

## **1.7 Durata proiectului**

Durata maximă de implementare a proiectului este de **30 luni.**

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## **1.8 Grup țintă**

În cadrul prezentului apel de proiecte, grupul țintă este format din:

* Șomeri şi persoane inactive, cu accent pe șomerii de lungă durată, lucrătorii vârstnici (55-64 ani), persoanele cu dizabilități, persoanele cu nivel redus de educație;
* Cetățeni români aparținând minorității roma;
* Persoanele din mediul rural în special cele din agricultura de subzistență și semi-subzistență;
* Șomeri în vârstă de peste 50 de ani ale căror raporturi de muncă au încetat din motive neimputabile lor, în perioada stării de urgență decretate prin Decretul nr. 195/2020 privind instituirea stării de urgență pe teritoriul României, prelungită prin Decretul nr. 240/2020, sau a stării de alertă instituite prin Hotărârea Guvernului nr. 394/2020 privind declararea stării de alertă și măsurile care se aplică pe durata acesteia pentru prevenirea și combaterea efectelor pandemiei de COVID-19

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.9. Indicatori specifici de program**

Cererea de finanțare va include indicatorul de realizare prezentat în continuare:

| **Indicatori de realizare** | | | |
| --- | --- | --- | --- |
| **Cod** | **Regiune de dezvoltare** | **Denumire indicator** | **Țintă minimă** |
| 4S8 | Regiuni mai puțin dezvoltate  Regiune dezvoltată | Persoane care beneficiază de sprijin, din care:  4S.8.1 șomeri și inactivi   * 4.S.8.1.1 Șomeri pe termen lung * 4S8.1.2 Persoane cu dizabilități * 4S.8.1.3 Persoanele cu vârsta peste 54 de ani * 4S.8.1.4 Persoanele cu studii primare (ISCED 1) sau gimnaziale (ISCED 2) * 4S.8.1.5 Persoanele cu studii liceale (ISCED 3) sau postliceale (ISCED 4)   4S.8.2 roma  4S.8.3 din zona rurală | Ținta minimă indicatorului 4S8 este de 14.000 de persoane care beneficiază de sprijini prin ca urmare a subvenționării locurilor de muncă |

| **Indicatori de rezultat** | | | |
| --- | --- | --- | --- |
| **Cod** | **Regiune de dezvoltare** | **Denumire indicator** | **Țintă minimă** |
| 4S201 | Regiuni mai puțin dezvoltate  Regiune dezvoltată | Persoane care primesc un loc de muncă, inclusiv cele care desfășoară o activitate independentă, din care:  4S.201.1 șomeri și inactivi   * 4.S.201.1.1 Șomeri pe termen lung * 4S.201.1.2 Persoane cu dizabilități * 4S.201.1.3 Persoanele cu vârsta peste 54 de ani * 4S.201.1.4 Persoanele cu studii primare (ISCED 1) sau gimnaziale (ISCED 2) * 4S.201.1.5 Persoanele cu studii liceale (ISCED 3) sau postliceale (ISCED 4)   4S.201.2 roma  4S.201.3 din zona rurală | Ținta minimă indicatorului 4S201 este minim 50% din valoarea asumată a indicatorului de realizare 4S8 |

**Raportarea indicatorilor:**

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menționate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Definiția indicatorului de realizare se regăsește în Ghidul indicatorilor POCU și Fișele indicatorilor POCU (versiunea septembrie 2020) disponibilă la adresa http://mfe.gov.ro/pocu/fise/

## **1.10. Alocarea financiară stabilită**

Pentru prezentul apel de proiecte, alocarea *dedicată atât regiunilor mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia) cat și regiunii dezvoltate București- Ilfov este* de 93.000.000,00 euro (contribuția UE + contribuția națională).

Pentru proiectul finanțat în contextul prezentului ghid, valoarea eligibilă a proiectului, contribuția privată proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată – 11,29322655%, iar pentru regiunile mai puțin dezvoltate – 88,70677345% din total).

## **1.11 Valoarea maximă a proiectului, rata de cofinanțare**

### **1.11.1 Valoarea maximă a proiectului**

**Valoarea maximă eligibilă a proiectului trebuie să se încadreze în alocarea financiară stabilită pentru prezentul apel de proiecte, prevăzută la punctul 1.10, la care se poate adăuga, dacă este cazul, coeficientul de supracontractare prevăzut în actele normative în vigoare.**

În conformitate cu prevederile art. 12 alin (1) din Ordonanța de Urgență a Guvernului nr. 40/2015 cu modificările si completările ulterioare,  „Autoritățile de management sunt autorizate să încheie/să emită contracte/decizii/ordine de finanțare a căror valoare poate determina depășirea, în limitele stabilite mai jos, a sumelor alocate în euro, la nivel de program din Fondul european de dezvoltare regională, Fondul de coeziune, Fondul social european, Fondul de ajutor european destinat celor mai defavorizate persoane și cofinanțare de la bugetul de stat, cu încadrare în creditele de angajament aprobate anual cu această destinație prin legile bugetare anuale. Astfel:

(…) c) în limita a 50% pentru autoritatea de management Programul operațional Capital uman, autoritatea de management pentru Programul operațional Capacitatea administrativă și autoritatea de management pentru Programul operațional Asistență tehnică”.

Bugetul proiectului va fi exprimat DOAR în lei.

Cursul de schimb care va fi utilizat pentru stabilirea acestei valori este cursul Inforeuro aferent lunii mai 2020, respectiv 1 EURO = \_\_\_\_\_\_\_\_\_\_\_\_\_\_\_ RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.11.2 Contribuția proprie minima a solicitantului**

Contribuția proprie minima a solicitantului reprezintă o valoare obținuta prin aplicarea procentului minim de cofinanțare proprie (C.pr) la valoarea eligibila angajata de solicitant in cadrul proiectului.

In cadrul prezentului apel de proiecte, procentul minim de cofinanțare proprie (C.pr.) obligatoriu pentru fiecare tip de entitate juridica, este prezentat in secțiunea 4.3.1. Cofinanțarea proprie minima a beneficiarului din cadrul documentului Orientări privind accesarea finanțărilor in cadrul Programului Operațional Capital Uman 2014-2020, cu modificările si completările ulterioare.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările si completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările si completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/ sub activitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83 - Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului (altele decât management de proiect). |
| 164 - Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | * Contribuții angajat și angajator pentru manager de proiect * Contribuții angajat și angajator pentru personalul implicat in implementarea proiectului (altele decât management de proiect). |
| 87 - Onorarii/venituri asimilate salariilor | * Onorarii/venituri asimilate salariilor pentru experții proprii/cooptați |
| 26-Cheltuieli cu subvenții/ burse/ premii | 91- Subvenții /prime | Acestea se vor acorda în cuantumul și în condițiile prevăzute prin Ordonanța de Urgență a Guvernului nr. 92/2020 pentru instituirea unor măsuri active de sprijin destinate angajaților și angajatorilor în contextul situației epidemiologice determinate de răspândirea coronavirusului SARS –Cov-2, precum și modificarea unor acte normative, art. III aliniatul (1) |
| 51 - cheltuieli sub  forma de bareme | 213 - costuri angajator care încadrează în muncă pe durată nedeterminată | Subvenție acordata lunar angajatorului, conform prevederilor Legii nr.76/2002 cu modificările si completările ulterioare, HG nr.174/2002 pentru aprobarea Normelor metodologice de aplicare a Legii nr.76/2002 cu modificările și completările ulterioare, HG nr.277/2002 privind aprobarea Criteriilor de acreditare a furnizorilor de servicii specializate pentru stimularea ocupării forței de muncă cu modificările si completările ulterioare si HG  nr.377/2002 pentru aprobarea Procedurilor  privind accesul la măsurile pentru stimularea ocupării forței de muncă, modalitățile de finanțare și instrucțiunile de implementare a acestora |
| 214 - costuri angajator care încadrează în muncă pe durată nedeterminată din rândul persoanelor cu handicap |
| 21-Cheltuieli cu achiziția de active fixe corporale (altele decât terenuri si imobile), obiecte de inventar, materii prime si materiale, inclusiv materiale consumabile | 70-Cheltuieli cu achiziția de materii prime, materiale consumabile si alte produse similare necesare proiectului | * Materiale consumabile necesare proiectului * Papetărie * Cheltuieli cu materialele auxiliare * Cheltuieli cu materialele pentru ambalat * Multiplicare |
| 22 - cheltuieli cu achiziția de active necorporale | 76 - cheltuieli cu achiziția de active necorporale | concesiuni, brevete, licențe, mărci comerciale, drepturi și active similare, aplicații informatice |
| 27-Cheltuieli cu deplasarea | 98- Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gara, autogara sau port si locul delegării ori locul de cazare, precum si transportul efectuat pe distanta dintre locul de cazare si locul delegării) * Taxe si asigurări de călătorie si asigurări medicale aferente deplasării |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere spatii pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 28-Cheltuieli de tip FEDR | 163 - cheltuieli de tip FEDR cu excepția construcțiilor, terenurilor, achiziția imobilelor | Alte echipamente:  o Echipamente de calcul și echipamente periferice de calcul;  o Cablare rețea internă;  o Achiziționare și instalare de sisteme și echipamente pentru persoane cu dizabilități;  o Mobilier, birotică, echipamente de protecție a valorilor umane și materiale |

|  |  |  |
| --- | --- | --- |
| **Cheltuieli indirecte** | | |
| **Cheltuieli generale de administrație (Cheltuielile eligibile indirecte**) reprezintă cheltuielile efectuate pentru funcționarea de ansamblu a proiectului și nu pot fi atribuite direct unei anumite activități. | | |
| 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Conectare la rețele informatice * Arhivare documente * Multiplicare, cu excepția materialelor de informare şi publicitate * Cheltuieli financiare și juridice (notariale):   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului * Materiale consumabile:   + cheltuieli cu materialele auxiliare   + cheltuieli cu materialele pentru ambalat   + cheltuieli cu alte materiale consumabile * Producția materialelor publicitare și de informare * Tipărirea/multiplicarea materialelor publicitare și de informare * Difuzarea materialelor publicitare și de informare * Dezvoltare/adaptare pagini web * Închirierea de spațiu publicitar * Alte activități de informare și publicitate |
| **Cheltuielile generale de administrație vor fi decontate pe baza de costuri reale, în baza documentelor justificative, in limita a maxim 15% din cheltuielile directe eligibile** | | |

În cadrul acestui apel de proiecte, vor putea fi decontate și cheltuieli efectuate anterior semnării contractului de finanțare, respectiv de la data începerii implementării proiectului pentru decontarea cheltuielilor cu subvenționarea locurilor de muncă în conformitate cu prevederile art,. 85 din legea 76/2002 cu modificările și completările ulterioare și respectiv cheltuielile cu subvenționarea locurilor de muncă în conformitate cu prevederile art. III aliniatul (1) din ordonanța de urgență a guvernului nr. 92/2020, cu respectarea prevederilor Regulamentului (UE) nr. 1303/2013 al Parlamentului European și al Consiliului/17 decembrie 2013, articolul 65 Eligibilitatea alin. (6) conform cărora „Operațiunile nu sunt selectate pentru sprijin din partea fondurilor ESI dacă au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului la autoritatea de management, indiferent dacă toate plățile aferente au fost efectuate de către beneficiar”, transpuse în legislația naționala prin dispozițiile art. 2 alin. (9) din Hotărârea Guvernului nr. 399/2015 care prevăd următoarele: „În conformitate cu prevederile art. 65 alin. (6) din Regulamentul (UE) nr. 1.303/2013, cheltuielile realizate în cadrul operațiunilor care au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului nu sunt eligibile indiferent dacă toate plățile aferente au fost efectuate de către beneficiar”.

Se va tine cont, de asemenea, de prevederile Regulamentului (UE) nr. 1303/2013 al Parlamentului European și al Consiliului/17 decembrie 2013, articolul 65 Eligibilitatea, alin (2) conform căruia „Cheltuielile sunt eligibile pentru o contribuție din partea fondurilor ESI dacă au fost suportate de un beneficiar și plătite între data transmiterii programului către Comisie sau data de 1 ianuarie 2014, oricare dintre aceste date este mai apropiată, și 31 decembrie 2023”, transpus în legislația naționala prin dispozițiile art. 2, alin. (1), lit. a) din H.G. nr. 399/2015 care prevăd următoarele: (1) Fără a încălca prevederile art. 3 și 4, pentru a fi eligibilă, o cheltuială trebuie să îndeplinească cumulativ următoarele condiții cu caracter general:

  a) să respecte prevederile art. 65 alin. (2)-(5) din Regulamentul (UE) nr. 1.303/2013, precum şi perioada de implementare stabilită de către autoritatea de management prin contractul/decizia/ordinul de finanțare.

**Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările si completările ulterioare,* CAPITOLUL 9 „Informare și publicitate”*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**Reguli generale și specifice de decontare**

**Potrivit prevederilor** REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI CAPITOLUL III Eligibilitatea cheltuielilor și caracterul durabil Articolul 65 –Eligibilitatea

La nivel de proiect pot fi decontate cheltuieli plafonate procentual, după cum urmează:

* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului.
* **cheltuieli de tip FEDR aferente cheltuielilor directe: maximum 10% din cheltuielile directe ale proiectului.**

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului Operațional Capital Uman 2014-2020*, cu modificările si completările ulterioare.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* si cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este \_\_\_\_\_\_\_\_\_.**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* disponibil la http://www.fonduri-ue.ro/pocu-2014#implementare-program***.***

**Termenul estimat de finalizare a procesului de contractare este \_\_\_\_\_\_\_\_\_.**

# **Anexe**

ANEXA 1.Grila de verificare a conformității administrative și a eligibilității

ANEXA 2. Grila de evaluare și selecție tehnică și financiară

1. <https://ec.europa.eu/romania/news/20200313_raspuns_coordonat_covid19_ro>

   Comunicarea privind aspectele economice ale crizei COVID-19 [↑](#footnote-ref-1)